《旅馆春日怀归预别城中交游诸君子》
明代·林大春

旅馆相留已判年，满城风雨艳阳天。忽驰归梦龙山外，因赋离居凤水前。

飞盖追随怜七子，吹笙缥渺忆群仙。知君预拟兰亭会，应为王生促祖筵。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。